nibzard/narodne-novine-full-text-markdown huggingface dataset:
## Tehnički propis o izmjeni i dopuni Tehničkog propisa za betonske konstrukcije

### NN 64/2007 (20.6.2007.), Tehnički propis o izmjeni i dopuni Tehničkog propisa za betonske konstrukcije

# MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

**1997**

Na temelju članka 16. Zakona o gradnji (»Narodne novine«, broj 175/03 i 100/04),
ministrica zaštite okoliša, prostornog uređenja i graditeljstva donosi

## TEHNIČKI PROPIS

### O IZMJENI I DOPUNI TEHNIČKOG PROPISA ZA BETONSKE KONSTRUKCIJE

Članak 1.

U članku 18. stavku 1. Tehničkog propisa za betonske konstruk­cije (»Narodne
novine« br. 101/05 i 85/06) datum »30. lipnja 2007. godine« mijenja se u datum
»30. lipnja 2008. godine.«

Članak 2.

U članku 36. stavku 3. datum »30. lipnja 2007. godine« mijenja se u datum »30.
lipnja 2008.« godine na oba mjesta.

Članak 3.

Iza članka 39. dodaje se novi članak 39a. koji glasi:
»Iznimno od članka 39. ovoga Propisa, priznata tehnička pravila mogu se
primjenjivati za dokazivanje uporabljivosti očvrslog betona do 30. lipnja 2008.
godine.«

Članak 4.

Točka A.6.1 Priloga »A« mijenja se i glasi:
**»A.6.1. Norma za beton
HRN EN 206-1:2006**Beton -- 1. dio: Specifikacije, svojstva, proizvodnja i sukladnost (uključuje
amandmane A1:2004 i A2:2005) (EN 206-1:2000+A1:2004+A2:2005)«.

Članak 5.

U točki J.4.1 Priloga »J« referencijska oznaka **»HRN ENV 13670-1:2002«** mijenja se
i glasi **»HRN ENV 13670-1:2006«.**

Članak 6.

Ovaj Propis stupa na snagu danom objave u »Narodnim novinama«.

Klasa: 360-01/05-04/0009
Urbroj: 531-01-266-07-05
Zagreb, 12. lipnja 2007.

Ministrica
**Marina Matulović Dropulić, dipl. ing. arh**., v. r.

Ostalo, NN 64/2007-1997
## Rješenje kojim se Dunji Babić iz Zagreba, rođenoj18. srpnja 1970. godine, daje odobrenje za obavljanje dužnosti člana uprave ovlaštenog društva Auctor d.o.o., Zagreb

### NN 64/2007 (20.6.2007.), Rješenje kojim se Dunji Babić iz Zagreba, rođenoj18. srpnja 1970. godine, daje odobrenje za obavljanje dužnosti člana uprave ovlaštenog društva Auctor d.o.o., Zagreb

# HRVATSKA AGENCIJA ZA NADZOR FINANCIJSKIH USLUGA

**2000**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te članka 40b. stavak 5. Zakona o tržištu vrijednosnih papira (»Narodne novine«
br. 84/02 i 138/06), Uprava Hrvatske agencije za nadzor financijskih usluga,
odlučujući o zahtjevu za izdavanje odobrenja za obavljanje dužnosti člana uprave
ovlaštenog društva Auctor d.o.o., Zagreb, Palmotićeva 2, na sjednici održanoj
13. lipnja 2007. godine donijela je

## RJEŠENJE

1. Dunji Babić iz Zagreba, Deanovečka 20, rođenoj 18. srpnja 1970. godine, daje
se odobrenje za obavljanje dužnosti člana uprave ovlaštenog društva Auctor
d.o.o., Zagreb, Palmotićeva 2.
2. Izrjeka ovog rješenja objavit će se u »Narodnim novinama«.

Klasa: UP/I-451-04/07-02/19
Urbroj: 326-111/07-2
Zagreb, 13. lipnja 2007.

Predsjednik Uprave
**Ante Samodol**, v. r.

Rješenje, NN 64/2007-2000
## Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništ­vu Republike Hrvatske na području Općine Sunja

### NN 65/2007 (21.6.2007.), Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništ­vu Republike Hrvatske na području Općine Sunja

# VLADA REPUBLIKE HRVATSKE

**2023**

Na temelju članka 45. stavka 1. Zakona o poljoprivrednom zemljištu (»Narodne
novine«, br. 66/2001, 87/2002, 48/2005 i90/2005), Vlada Republike Hrvatske je na
sjednici održanoj 15. lip­nja 2007. godine donijela

## ODLUKU

### O RASPISIVANJU JAVNOG NATJEČAJA ZA DODJELU KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE SUNJA

I.

Javni natječaj za dodjelu koncesije za korištenje poljoprivrednog zemljišta u
vlasništvu Republike Hrvatske, raspisuje se za poljoprivredno zemljište koje se
nalazi u Sisačko-moslavačkoj županiji, na području Općine Sunja, a prema
posjedovnom listu Područnog ureda za katastar Sisak, Državne geodetske uprave,
označeno je kao:

*k.o. Greda Sunjska*

|  |  |  |  |
| --- | --- | --- | --- |
| k.č.br. | kultura | ha a m² | naknada u kunama |
| 600 | pašnjak | 102 74 77 | 3.493,42 |

Sveukupna površina: 102 ha 74 a 77 m2.
Sveukupna početna visina godišnje koncesijske naknade iznosi: 3.493,42 kuna.

II.

Koncesija za korištenje poljoprivrednog zemljišta iz točke I. ove Odluke, kao
proizvodno-tehnološke cjeline, može se dati pravnoj i fizičkoj osobi za biljnu i
stočarsku proizvodnju na vrijeme od 30 godina, koja priloži dokaze o
ispunjavanju uvjeta propisanih člankom 44. Zakona o poljoprivrednom zemljištu i
člankom 4. Zakona o koncesijama (»Narodne novine«, broj 89/92).

III.

Postupak natječaja, prema ovoj Odluci, provest će Povjerenstvo za dodjelu
koncesija za korištenje poljoprivrednog zemljišta u vlasništvu Republike
Hrvatske, uz objavu zakonom propisanih natječajnih uvjeta.

IV.

Ova Odluka stupa na snagu danom donošenja, a objavit će se u »Narodnim
novinama«.

Klasa: 320-02/07-03/14
Urbroj: 5030116-07-1
Zagreb, 15. lipnja 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 65/2007-2023
## Odluka o prirezu poreza na dohodak Općine Mali Bukovac

### NN 67/2007 (27.6.2007.), Odluka o prirezu poreza na dohodak Općine Mali Bukovac

# OPĆINA MALI BUKOVEC

**2053**

Na temelju članka 30.a Zakona o financiranju jedinica lokalne i područne
(regionalne) samouprave (»Narodne novine« broj 117/93, 69/97, 33/00, 127/00,
59/01, 107/01, 117/01, 150/02 i 147/03) i članka 26. Statuta Općine Mali Bukovec
(»Službeni vjesnik Varaždinske županije« broj 3/06) Općinsko vijeće Općine Mali
Bukovec na 16. sjednici održanoj 15. ožujka 2007. godine donijelo je

## ODLUKU

### O PRIREZU POREZA NA DOHODAK

Članak 1.

Ovom Odlukom utvrđuju se obveznici, stopa, te način obračuna i plaćanja prireza
porezu na dohodak koji je vlastiti izvor prihoda Proračuna Općine Mali Bukovec.

Članak 2.

Prirez porezu na dohodak plaća se po stopi 5%. Osnovicu za prirez porezu na
dohodak čini ukupan iznos obračunatog poreza na dohodak.

Članak 3.

Obveznici prireza porezu na dohodak su svi obveznici poreza na dohodak s
prebivalištem ili uobičajenim boravištem na području Općine Mali Bukovec.

Članak 4.

Poslove utvrđivanja, evidentiranja, nadzora, naplate i ovrhe radi naplate
prireza porezu na dohodak obavlja Ministarstvo financija RH – Porezna uprava,
Područni ured Varaždin, Ispostava Ludbreg.

Članak 5.

Na dan stupanja na snagu ove Odluke prestaje vrijediti Odluka o prirezu poreza
na dohodak (»Službeni vjesnik Varaždinske županije« broj 20/06).

Članak 6.

Ova Odluka stupa na snagu osmog dana od dana objave u »Narodnim novinama«,
objavit će se i u »Službenom vjesniku Varaždinske županije«, a primjenjuje se od
1. kolovoza 2007. godine.

Klasa: 410-01/07-01/1
Urbroj: 2186-020-07-169
Mali Bukovec, 15. ožujka 2007.

Predsjednik Općinskog vijeća
**Zlatko Golec**, v. r.

Odluka, NN 67/2007-2053
## Naputak o utvrđivanju minimalnih prinosa po hektaru

### NN 74/2007 (18.7.2007.), Naputak o utvrđivanju minimalnih prinosa po hektaru

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

2326

Na
temelju članka 18. stavka 3. Zakona o državnoj potpori u poljoprivredi,
ribarstvu i šumarstvu (»Narodne novine«, broj 87/02, 117/03, 82/04, i 12/05)
ministar poljoprivrede, šumarstva i vodnoga gospodarstva donosi

## NAPUTAK

### O UTVRĐIVANJU MINIMALNIH PRINOSA PO HEKTARU

1.
Utvrđuju se minimalni prinosi po hektaru za proizvodnju u 2007. godini kako
slijedi:

a)
Za Osječko-baranjsku županiju, Vukovarsko-srijemsku županiju, Požeško-slavonsku
županiju, Brodsko-posavsku i Virovitičko--podravsku:

pšenica                         4,50
t/ha

raž                               2,80
t/ha

pivarski
ječam              4,50
t/ha

uljana
repica                 2,50 t/ha

b)
Za ostale županije:

pšenica                         4,00
t/ha

raž                               2,50
t/ha

pivarski
ječam              4,50
t/ha

uljana
repica                 2,50 t/ha

2.
U slučaju štete minimalni prinos se umanjuje u postotnom iznosu procijenjene
štete.

Štetu
korisnik dokazuje:

a)
zapisnikom općinskih ili gradskih komisija o šteti od elementarnih nepogoda,

b)
zapisnikom o šteti od divljači ili

c)
zapisnikom osiguravajućeg društva

3.
Podnositelj zahtjeva za poticaj za proizvodnju pšenice može pravdati minimalni
prinos temeljem izjave o uskladištenoj pšenici na vlastitom gospodarstvu, uz
uvjet da se poljoprivredno gospodarstvo bavi uzgojem stoke. U tom slučaju uz
izjavu podnositelj zahtjeva dužan je dostaviti potvrdu Hrvatskoga stočarskog
centra o broju i kategoriji stoke.

4.
Poljoprivredna gospodarstva koja nisu ostvarila minimalni prinos kultura iz
točke 1. ovog Naputka ili nemaju dokaze o oprav­danim
razlozima sukladno ovom Naputku ne mogu ostvariti pravo na poticaj za ove
kulture.

Klasa:
320-01/07-01/108

Urbroj: 525-2-07-2

Zagreb,
12. srpnja 2007.

Ministar

**Petar Čobanković, v. r.**

Naputak, NN 74/2007-2326
## Odluka o proglašenju "Dana socijalnog partnerstva"

### NN 108/2007 (22.10.2007.), Odluka o proglašenju "Dana socijalnog partnerstva"

# HRVATSKI SABOR

**3162**

Na temelju članka 80. Ustava Republike Hrvatske, Hrvatski sabor na sjednici 12.
listopada 2007., donio je

## ODLUKU

### O PROGLAŠENJU »DANA SOCIJALNOG PARTNERSTVA«

I.

Dan 21. siječnja proglašava se »Danom socijalnog partnerstva«.

II.

Ova Odluka stupa na snagu danom donošenja, a objavit će se u »Narodnim
novinama«.

Klasa: 960-01/07-01/02
Zagreb, 12. listopada 2007.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 108/2007-3162
## Odluka o izmjeni Odluke o osnivanju Nacionalnog vijeća za zaštitu na radu

### NN 109/2007 (24.10.2007.), Odluka o izmjeni Odluke o osnivanju Nacionalnog vijeća za zaštitu na radu

# VLADA REPUBLIKE HRVATSKE

**3191**

Na temelju članka 30. stavka 2. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 3. stavka
2. Zakona o zaštiti na radu (»Narodne novine«, br. 59/96, 94/96, 114/2003 i
100/2004), Vlada Republike Hrvatske je na sjednici održanoj 19. listopada 2007.
godine donijela

## ODLUKU

### O IZMJENI ODLUKE O OSNIVANJU NACIONALNOG VIJEĆA ZA ZAŠTITU NA RADU

I.

U Odluci o osnivanju Nacionalnog vijeća za zaštitu na radu, klase:
115-01/07-02/02, urbroja: 5030108-07-1, od 19. travnja 2007. godine, u točki IV.
stavku 1. druga alineja mijenja se i glasi:
»Ana Malenica, dr. stom., Ministarstvo zdravstva i socijalne skrbi«.

II.

Ova Odluka stupa na snagu danom donošenja, a objavit će se u »Narodnim
novinama«.

Klasa: 115-01/07-02/02
Urbroj: 5030108-07-04
Zagreb, 19. listopada 2007.

Predsjednik
**dr. sc. Ivo Sanader**, v. r.

Odluka, NN 109/2007-3191
## Odluka o imenovanju sutkinje Prekršajnog suda u Valpovu

### NN 109/2007 (24.10.2007.), Odluka o imenovanju sutkinje Prekršajnog suda u Valpovu

# DRŽAVNO SUDBENO VIJEĆE

**3210**

Državno sudbeno vijeće u postupku trajnog imenovanja na sudačku dužnost sutkinje
Prekršajnog suda u Valpovu Dunje Bertok na sjednici održanoj 28. rujna 2007.
godine na temelju odredbe čl. 16. st. 5. Zakona o Državnom sudbenom vijeću
(»Narodne novine« broj 58/93, 49/99, 129/00 i 150/05 – dalje ZDSV) donijelo je

## ODLUKU

Sutkinja Prekršajnog suda u Valpovu DUNJA BERTOK imenuje se na sudačku dužnost
trajno.

Broj: IS-46/02
Zagreb, 28. rujna 2007.

Predsjednik
**Ivan Mikšić**, v. r.

Odluka, NN 109/2007-3210
## Zakon o izmjenama Zakona o odgovornosti pravnih osoba za kaznena djela

### NN 110/2007 (25.10.2007.), Zakon o izmjenama Zakona o odgovornosti pravnih osoba za kaznena djela

# HRVATSKI SABOR

**3228**

Na temelju članka 88. Ustava Republike Hrvatske, donosim

## ODLUKU

### PROGLAŠENJU ZAKONA O IZMJENAMA ZAKONA O ODGOVORNOSTI PRAVNIH OSOBA ZA KAZNENA DJELA

Proglašavam Zakon o izmjenama Zakona o odgovornosti prav­nih osoba za kaznena
djela, kojega je Hrvatski sabor donio na sjednici 3. listopada 2007. godine.

Klasa: 011-01/07-01/135
Urbroj: 71-05-03/1-07-2
Zagreb, 10. listopada 2007.

Predsjednik
Republike Hrvatske
**Stjepan Mesić**, v. r.

## ZAKON

### O IZMJENAMA ZAKONA O ODGOVORNOSTI PRAVNIH OSOBA ZA KAZNENA DJELA

Članak 1.

U Zakonu o odgovornosti pravnih osoba za kaznena djela (»Narodne novine«, br.
151/03.) u članku 9. stavku 1. brojka: »5.000.000,00«zamjenjuje se brojkom:
»8.000.000,00«.

Članak 2.

U članku 10. stavku 1. brojka: »2.000.000,00« zamjenjuje se brojkom:
»5.000.000,00«.
U stavku 2. brojka: »3.000.000,00« zamjenjuje se brojkom: »6.000.000,00«.
U stavku 3. brojka: »4.000.000,00« zamjenjuje se brojkom: »7.000.000,00«.
U stavku 4. brojka: »5.000.000,00« zamjenjuje se brojkom: »8.000.000,00«.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 740-02/07-01/02
Zagreb, 3. listopada 2007.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Zakon, NN 110/2007-3228
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o raspisivanju izbora za Gradsko vijeće Grada Osijeka, Općinsko vijeće Općine Kloštar Ivanić i Općinsko vijeće Općine Vidovec

### NN 110/2007 (25.10.2007.), Odluka o raspisivanju izbora za Gradsko vijeće Grada Osijeka, Općinsko vijeće Općine Kloštar Ivanić i Općinsko vijeće Općine Vidovec

# VLADA REPUBLIKE HRVATSKE

**3229**

Na temelju članka 30. stavka 2. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 4. stavka
2. Zakona o izboru članova predstav­ničkih tijela jedinica lokalne i područne
(regionalne) samouprave (»Narodne novine«, br. 33/2001, 10/2002, 155/2002,
45/2003, 43/2004, 40/2005 i 44/2005 – pročišćeni tekst), Vlada Republike
Hrvatske je na sjednici održanoj 25. listopada 2007. godine donijela

## ODLUKU

### O RASPISIVANJU IZBORA ZA GRADSKO VIJEĆE GRADA OSIJEKA, OPĆINSKO VIJEĆE OPĆINE KLOŠTAR IVANIĆ I OPĆINSKO VIJEĆE OPĆINE VIDOVEC

I.

Raspisuju se izbori za članove Gradskog vijeća Grada Osijeka, članove Općinskog
vijeća Općine Kloštar Ivanić i članove Općinskog vijeća Općine Vidovec.

II.

Za dan provedbe izbora određuje se nedjelja, 25. studenoga 2007. godine.

III.

Ova Odluka stupa na snagu danom objave u »Narodnim novinama«.

Klasa: 015-01/07-02/03
015-01/07-09/03
015-01/07-09/04
Urbroj: 5030109-07-6
Zagreb, 25. listopada 2007.

Predsjednik
**dr. sc. Ivo Sanader**, v. r.

Odluka, NN 110/2007-3229
## Odluka o postavljenju veleposlanika u Ministarstvu vanjskih poslova i europskih integracija Republike Hrvatske

### NN 111/2007 (29.10.2007.), Odluka o postavljenju veleposlanika u Ministarstvu vanjskih poslova i europskih integracija Republike Hrvatske

# PREDSJEDNIK REPUBLIKE HRVATSKE

**3235**

Na temelju odredbe članka 22. Zakona o vanjskim poslovima (»Narodne novine« broj
48196), a na prijedlog ministrice vanjskih poslova i europskih integracija,
donosim

## ODLUKU

### O POSTAVLJENJU VELEPOSLANIKA U MINISTARSTVU VANJSKIH POSLOVA I EUROPSKIH INTEGRACIJA REPUBLIKE HRVATSKE

mr. sc. DAVOR VIDIŠ postavlja se u zvanje veleposlanika u Ministarstvu vanjskih
poslova i europskih integracija Republike Hrvatske.
Ova Odluka stupa na snagu danom donošenja.

Klasa: 080-01/07-01/02
Urbroj: 71-05-0311-07-2
Zagreb, 19. listopada 2007

Predsjednik
Republike Hrvatske
**Stjepan Mesić**, v. r.

Odluka, NN 111/2007-3235
## Pravilnik o izmjenama i dopunama Pravilnika o raspolaganju novcem

### NN 111/2007 (29.10.2007.), Pravilnik o izmjenama i dopunama Pravilnika o raspolaganju novcem

# MINISTARSTVO PRAVOSUĐA

**3239**

Na temelju članka 127. stavka 7. Zakona o izvršavanju kazne zatvora (»Narodne
novine«, broj: 128/99., 55/00., 129/00., 59/01., 67/01., 190/03. – pročišćeni
tekst i 76/07.), ministrica pravosuđa, donosi

## PRAVILNIK

### O IZMJENAMA I DOPUNAMA PRAVILNIKA O RASPOLAGANJU NOVCEM

Članak 1.

U Pravilniku o raspolaganju novcem (»Narodne novine«, broj 81/02.) članak 2.
mijenja se i glasi:

»Članak 2.

Novac koji zatvorenik donese na izdržavanje kazne zatvora, po povratku s
korištenja pogodnosti izlaska, povratku s prekida izdržavanja kazne, koji prima
od članova obitelji ili drugih osoba, odnosno tijela ili ustanova, te naknada za
rad pohranjuje se na polog novca.«.

Članak 2.

U članku 3. stavak 1. briše se.
U dosadašnjem stavku 2. koji postaje stavak 1. mijenja se i glasi:
»Zatvorenik smije novac s pologa koristiti radi nabave potrepština iz članka 79.
Zakona o izvršavanju kazne zatvora dnevno u visini dnevnice utvrđene za državne
službenike i namještenike.«.
Dosadašnji stavak 3. postaje stavak 2.

Članak 3.

U članku 7. riječi: »iznos novca koji zatvorenik smije držati kod sebe iz članka
2. stavak 1. ili« brišu se.

Članak 9.

Ovaj Pravilnik stupa na snagu osmog dana od dana objave u „Narodnim novinama“.

Klasa: 011-01/07-01/9
Urbroj: 514-08-07-1
Zagreb, 9. listopada 2007.

Ministrica
**Ana Lovrin**, v. r.

Pravilnik, NN 111/2007-3239
## Pravilnik o mjestima ulaska za pošiljke bilja, biljnih proizvoda i drugih nadziranih predmeta koji podliježu fitosanitarnom pregledu

### NN 111/2007 (29.10.2007.), Pravilnik o mjestima ulaska za pošiljke bilja, biljnih proizvoda i drugih nadziranih predmeta koji podliježu fitosanitarnom pregledu

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3242**

Na temelju članka 40. stavka 4. Zakona o biljnom zdravstvu (»Narodne novine«,
broj 75/05) ministar poljoprivrede, šumarstva i vodnoga gospodarstva donosi

## PRAVILNIK

### O MJESTIMA ULASKA ZA POŠILJKE BILJA, BILJNIH PROIZVODA I DRUGIH NADZIRANIH PREDMETA KOJI PODLIJEŽU FITOSANITARNOM PREGLEDU

Članak 1.

Ovim se Pravilnikom određuju mjesta ulaska preko kojih se u razdoblju do
pristupa Republike Hrvatske Europskoj uniji i nakon pristupa Republike Hrvatske
Europskoj uniji smiju unositi pošiljke bilja, biljnih proizvoda i drugih
nadziranih predmeta koji podliježu fitosanitarnom pregledu.

Članak 2.

Za mjesta ulaska za pošiljke bilja, biljnih proizvoda i drugih nadziranih
predmeta koji podliježu fitosanitarnom pregledu do pristupa Republike Hrvatske u
Europsku uniju određuju se:
1. Cestovni granični prijelazi:
1. 1. Bajakovo
1. 2. Bregana
1. 3. Duboševica
1. 4. Goričan
1. 5. Kamensko
1. 6. Karasovići
1.7. Ličko Petrovo Selo
1.8. Macelj
1.9. Metković
1.10. Rupa
1.11. Stara Gradiška
1.12. Vinjani Donji
1.13. Županja
2. Željeznički granični prijelazi:
2.1. Koprivnica (Gyékényes)
2.2. Metković
2.3. Tovarnik
2.4. Zagreb ranžirni kolodvor – Dobova
3. Pomorski granični prijelazi:
3.1. Bršica – samo za drvne sortimente
3.2. Ploče
3.3. Rijeka
3.4. Split
3.5. Zadar
4. Riječni granični prijelazi:
4.1. Osijek
4.2. Vukovar
5. Zrakoplovni granični prijelazi:
5.1. Osijek
5.2. Split
5.3. Zagreb
6. Pošte carinjenja:
6.1. Split
6.2. Zagreb –Pošta 2.

Članak 3.

Za mjesta ulaska za pošiljke bilja, biljnih proizvoda i drugih nadziranih
predmeta koji podliježu fitosanitarnom pregledu nakon pristupa Republike
Hrvatske Europskoj uniji određuju se:
1. Cestovni granični prijelazi:
1. 1. Bajakovo
1. 2. Karasovići
1. 3. Metković
1. 4. Stara Gradiška
2. Željeznički granični prijelaz:
2.1. Tovarnik
3. Pomorski granični prijelazi:
3.1. Ploče
3.2. Rijeka
4. Zrakoplovni granični prijelaz:
4.1. Zagreb
5. Pošta carinjenja:
5.1. Zagreb – Pošta 2.

Članak 4.

Na dan stupanja na snagu ovog Pravilnika prestaje važiti Naredba o određivanju
ulaznih graničnih prijelaza za pošiljke bilja i biljnih proizvoda za koje je
obvezan zdravstveni pregled (»Narodne novine«, broj 33/07).

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/07-01/101
Urbroj: 525-01-07-1
Zagreb, 19. listopada 2007.

Ministar
poljoprivrede, šumarstva
i vodnoga gospodarstva
**Petar Čobanković**, v. r.

Pravilnik, NN 111/2007-3242
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o izmjenama i dopunama Pravilnika o gospodarenju otpadom

### NN 111/2007 (29.10.2007.), Pravilnik o izmjenama i dopunama Pravilnika o gospodarenju otpadom

# MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

**3248**

Na temelju članka 104. stavka 1. točka 1. Zakona o otpadu (»Narodne novine«,
broj 178/04 i 111/06), ministrica zaštite okoliša, prostornog uređenja i
graditeljstva, donosi

## PRAVILNIK

### O IZMJENAMA I DOPUNAMA PRAVILNIKA O GOSPODARENJU OTPADOM

Članak 1.

U Pravilniku o gospodarenju otpadom (»Narodne novine«, broj 23/07) u članku 8.
stavku 1. alineja 1. mijenja se i glasi:
– u pravilu, mora biti zatvoreno i natkriveno.
Alineja 2. mijenja se i glasi:
– mora se izgraditi od čvrstog materijala, ograditi i osigurati od dotoka
oborinskih voda

Članak 2.

U članku 18. stavku 3. iza riječi »toni« dodaju se riječi »ili kad su u pitanju
otpadna vozila, električni i elektronički otpad, otpadne baterije, akumulatori i
otpadni kondenzatori kojima nije moguće uzeti prosječan uzorak u svrhu
ispitivanja fizikalnih i kemijskih svojstava otpada«.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 351-01/06-04/9
Urbroj: 531-08-07-2
Zagreb, 23. listopada 2007.

Ministrica
**Marina Matulović Dropulić, dipl. ing. arh**., v. r.

Pravilnik, NN 111/2007-3248
## Pravilnik o izmjeni Pravilnika o kategorizaciji autobusnih kolodvora

### NN 111/2007 (29.10.2007.), Pravilnik o izmjeni Pravilnika o kategorizaciji autobusnih kolodvora

# MINISTARTVO MORA, TURIZMA, PROMETA I RAZVITKA

**3249**

Na temelju članka 88. stavak 6. Zakona o prijevozu u cestovnom prometu (»Narodne
novine«, br. 178/04, 48/05 i 111/06) ministar mora, turizma, prometa i razvitka
donosi

## PRAVILNIK

### O IZMJENI PRAVILNIKA O KATEGORIZACIJI AUTOBUSNIH KOLODVORA

Članak 1.

U članku 4. Pravilnika o kategorizaciji autobusnih kolodvora (»Narodne novine«
broj 117/05) stavak 5. – briše se.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/07-0/53
Urbroj: 530-07-07-01
Zagreb, 11. listopada 2007.

Ministar
**Božidar Kalmeta**, v. r.

Pravilnik, NN 111/2007-3249
## Pravilnik o izmjeni Pravilnika o načinu provođenja, rokovima i mjerilima za obavljanje linijskog prijevoza putnika temeljem javnog poziva

### NN 111/2007 (29.10.2007.), Pravilnik o izmjeni Pravilnika o načinu provođenja, rokovima i mjerilima za obavljanje linijskog prijevoza putnika temeljem javnog poziva

# MINISTARTVO MORA, TURIZMA, PROMETA I RAZVITKA

**3250**

Na temelju članka 29. stavak 4. Zakona o prijevozu u cestovnom prometu (»Narodne
novine«, br. 178/04, 48/05 i 111/06) ministar mora, turizma, prometa i razvitka
donosi

## PRAVILNIK

### O IZMJENI PRAVILNIKA O NAČINU PROVOĐENJA, ROKOVIMA I MJERILIMA ZA OBAVLJANJE LINIJSKOG PRIJEVOZA PUTNIKA TEMELJEM JAVNOG POZIVA

Članak 1.

U članku 5. stavku 4. Pravilnika o načinu provođenja, rokovima i mjerilima za
obavljanje linijskog prijevoza putnika temeljem javnog poziva (»Narodne novine«
broj 132/05,144/05 i 20/06) podstavak 10. – briše se.
U članku 5. stavak 5. – briše se.
Stavci 6. i 7. postaju stavci 5. i 6.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/07-0/52
Urbroj: 530-07-07-01
Zagreb, 11. listopada 2007.

Ministar
**Božidar Kalmeta**, v. r.

Pravilnik, NN 111/2007-3250
## Odluka o utvrđivanju interesa Republike Hrvatske za izgradnju osnovne škole u Šibeniku u naselju Meterize

### NN 127/2007 (12.12.2007.), Odluka o utvrđivanju interesa Republike Hrvatske za izgradnju osnovne škole u Šibeniku u naselju Meterize

# VLADA REPUBLIKE HRVATSKE

**3649**

Na temelju članka 9. Zakona o izvlaštenju (»Narodne novine«, br. 9/94, 35/94,
112/2000, 114/2001 i 79/2006), Vlada Republike Hrvatske je na sjednici održanoj
7. prosinca 2007. godine donijela

## ODLUKU

### O UTVRĐIVANJU INTERESA REPUBLIKE HRVATSKE ZA IZGRADNJU OSNOVNE ŠKOLE U ŠIBENIKU U NASELJU METERIZE

I.

Izgradnja osnovne škole u Šibeniku u naselju Meterize i to na k.č.br. 401/4 s
416 m2, nastale od dijela k.č.br. 401/1, z.k.ul. 6085, k.o. Šibenik,
suvlasništvo Nedjeljke Trlaja ud. Miloša u 42/720 dijela, Ljiljane Jurlin ž.
Velimira u 42/720 dijela, Snježane Trlaja Niseteo ž. Dušana u 42/720 dijela,
Siniše Trlaje pok. Frane u 63/240 dijela, Smiljane Trlaja ud. Boška u 21/240
dijela, Vida Trlaje pok. Šime u 36/240 dijela, Čedomira Trlaje pok. Jose-Jaroslava
u 36/240 dijela, Smiljane Trlaja pok. Jose u 36/240 dijela, Pave Šimičević ud.
Šime u 6/240 dijela; k.č.br. 403/2 s 224 m2, nastale od dijela k.č.br. 403,
z.k.ul.br. 6027, k.o. Šibenik, suvlasništvo Snježane Trlaja Niseteo kćer Miloša
u 21/240 dijela, Ljiljane Jurlin rođ. Trlaja kćer Miloša za 21/240 dijela,
Smiljane Trlaja ud. Boška za 21/240 dijela, Duška Trlaje pok. Boška za 21/240
dijela, Danila Trlaje sina Siniše za 21/240 dijela, Dušana Trlaje sina Siniše za
21/240 dijela, Smiljane Trlaja p. Jose-Jaroslava za 36/240 dijela, Čedomira
Trlaje pok. Jose-Jaroslava za 36/240 dijela, Anuške Trlaja p. Vida za 36/240
dijela i Pave Šimičević ud. Šime za 6/240 dijela i na k.č.br. 407/121, nastale
od dijela k.č.br. 407/1, z.k.ul.br. 7668, k.o. Šibenik, suvlasništvo Ljiljane
Petričević i Ane Huis, svake u dijela, u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju izvoda
iz izmjena i dopuna provedbenog urbanističkog plana (PUP-a) naselja Meterize (»Sl.
vjesnik Općine Drniš, Knin i Šibenik«, broj 4/92 i »Sl. vjesnik Šibensko-kninske
županije«, broj 05/06) izdanog od strane Ureda državne uprave u
Šibensko-kninskoj županiji, Služba za prostorno uređenje, zaštitu okoliša,
graditeljstvo i imovinskopravne poslove (klase: 350-05/06-01/379 A.M.S., urbroja:
2182-04-01-06-02), od 28. travnja 2006. godine i parcelacijskog elaborata
ovjerovljenog da je izrađen u skladu s citiranim PUP-om i katastarsko-geodetskim
propisima.

III.

Ova Odluka stupa na snagu danom objave u »Narodnim novinama«.

Klasa: 943-03/07-02/03
Urbroj: 5030109-07-3
Zagreb, 7. prosinca 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur.**, v. r.

Odluka, NN 127/2007-3649
## Rješenje kojim se Milovanu Strniščaku iz Zaprešića, odobrava stjecanje dionica društva Abacus brokeri d.d., Zagreb

### NN 128/2007 (14.12.2007.), Rješenje kojim se Milovanu Strniščaku iz Zaprešića, odobrava stjecanje dionica društva Abacus brokeri d.d., Zagreb

# HRVATSKA AGENCIJA ZA NADZOR FINANCIJSKIH USLUGA

**3668**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te odredbi članaka 19a. i 19b. Zakona o tržištu vrijednosnih papira (»Narodne
novine« broj: 84/02 i 138/06), Uprava Hrvatske agencije za nadzor financijskih
usluga, na zahtjev Milovana Strniščaka iz Zaprešića, Brdovečka 26, zastupanog po
odvjetnici Tamari Ilić, iz Zagreba, u predmetu izdavanja odobrenja za stjecanje
dionica u brokerskom društvu, na sjednici održanoj 29. studenoga 2007. godine
donijela je

## RJEŠENJE

1. Milovanu Strniščaku iz Zaprešića, Brdovečka 26, odobrava se stjecanje dionica
društva Abacus brokeri d.d., Zagreb, Petrinjska 14, MBS 080548329, kojim stječe
udjel od 23% temeljnog kapitala društva.
2. Izrjeka ovog rješenja objavit će se u »Narodnim novinama«.

Klasa: UP/I-451-04/07-02/99
Urbroj: 326-111/07-3
Zagreb, 29. studenoga 2007.

Predsjednik Uprave
**Ante Samodol**, v. r.

Rješenje, NN 128/2007-3668
## Rješenje kojim se Tamari Pletikosić iz Splita, daje odobrenje za obavljanje dužnosti rukovoditelja u ovlaštenom društvu Banka Splitsko-dalmatinska d.d. Split

### NN 128/2007 (14.12.2007.), Rješenje kojim se Tamari Pletikosić iz Splita, daje odobrenje za obavljanje dužnosti rukovoditelja u ovlaštenom društvu Banka Splitsko-dalmatinska d.d. Split

# HRVATSKA AGENCIJA ZA NADZOR FINANCIJSKIH USLUGA

**3677**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te članka 40b. stavak 5. Zakona o tržištu vrijednosnih papira (»Narodne novine«
br. 84/02 i 138/06), Uprava Hrvatske agencije za nadzor financijskih usluga,
odlučujući o zahtjevu za izdavanje odobrenja za obavljanje dužnosti
rukovoditelja u ovlaštenom društvu Banka Splitsko-dalmatinska d.d., Split, Ulica
114. brigade 9, na sjednici održanoj 6. prosinca 2007. godine donijela je

## RJEŠENJE

1. Tamari Pletikosić iz Splita, Put Firula 19, rođenoj 11. siječnja 1971.
godine, daje se odobrenje za obavljanje dužnosti rukovoditelja u ovlaštenom
društvu Banka Splitsko-dalmatinska d.d. Split, Ulica 114. brigade 9.
2. Izrjeka ovog rješenja objavit će se u »Narodnim novinama«.

Klasa: UP/I-451-04/07-03/70
Urbroj: 326-111/07-2
Zagreb, 6. prosinca 2007.

Predsjednik Uprave
**Ante Samodol**, v. r.

Rješenje, NN 128/2007-3677
## Rješenje kojim se društvu Kvarner Vienna Insurance Group d.d. Rijeka, daje dozvola za sklapanje i ispunjavanje ugovora o životnom i neživotnom osiguranju

### NN 128/2007 (14.12.2007.), Rješenje kojim se društvu Kvarner Vienna Insurance Group d.d. Rijeka, daje dozvola za sklapanje i ispunjavanje ugovora o životnom i neživotnom osiguranju

# HRVATSKA AGENCIJA ZA NADZOR FINANCIJSKIH USLUGA

**3687**

Na temelju odredbi članka 15. stavak 1. točka 4. alineja 3. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
br. 140/05), odredbi članka 295. stavak 6. i članka 60. stavka 3. Zakona o
osiguranju (»Narodne novine« broj 151/05) i odredbi članka 217. stavka 3. Zakona
o općem upravnom postupku (»Narodne novine« broj 53/91 i 103/96 – Odluka USRH),
Uprava Hrvatske agencije za nadzor financijskih usluga, na temelju izvješća
društva Kvarner Vienna Insurance Group d.d. Rijeka, Osječka 46, na sjednici
održanoj 6. prosinca 2007. godine donijela je

## RJEŠENJE

I. Društvu Kvarner Vienna Insurance Group d.d. Rijeka, Osječka 46, MBS 080026313
daje se dozvola za sklapanje i ispunjavanje ugovora o životnom i neživotnom
osiguranju.
II. Ukida se privremeno rješenje klasa: UP/I-453-02/07-30/16, urbroj:
326-112-07-15 od 21. lipnja 2007. godine.
III. Izrjeka ovog rješenja objavit će se u »Narodnim novinama«.

Klasa: UP/I-453-02/07-30/16
Urbroj: 326-112-07-16
Zagreb, 6. prosinca 2007.

Predsjednik Uprave
**Ante Samodol**, v. r.

Rješenje, NN 128/2007-3687
## Rješenje kojim se društvu Merkur osiguranje d.d. Zagreb, daje dozvola za sklapanje i ispunjavanje ugovora o životnom osiguranju te za sklapanje i ispunjavanje ugovora o neživotnom osiguranju

### NN 128/2007 (14.12.2007.), Rješenje kojim se društvu Merkur osiguranje d.d. Zagreb, daje dozvola za sklapanje i ispunjavanje ugovora o životnom osiguranju te za sklapanje i ispunjavanje ugovora o neživotnom osiguranju

# HRVATSKA AGENCIJA ZA NADZOR FINANCIJSKIH USLUGA

**3688**

Na temelju odredbi članka 15. stavak 1. točka 4. alineja 3. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
br. 140/05), odredbi članka 295. stavak 6. i članka 60. stavka 3. Zakona o
osiguranju (»Narodne novine« broj 151/05) i odredbi članka 217. stavka 3. Zakona
o općem upravnom postupku (»Narodne novine« broj 53/91 i 103/96 – odluka USRH),
Uprava Hrvatske agencije za nadzor financijskih usluga, na temelju izvješća
društva Merkur osiguranje d.d. Zagreb, Ulica grada Vukovara 237, na sjednici
održanoj 6. prosinca 2007. godine donijela je

## RJEŠENJE

I. Društvu Merkur osiguranje d.d. Zagreb, Ulica grada Vukovara 237, MBS
080030150, daje se dozvola za:
1. sklapanje i ispunjavanje ugovora o životnom osiguranju,
2. sklapanje i ispunjavanje ugovora o neživotnom osiguranju u vrstama
osiguranja;
– osiguranje od nezgode,
– zdravstveno osiguranje,
– osiguranje od požara i elementarnih šteta,
– ostala osiguranja imovine,
– ostala osiguranja od odgovornosti,
– osiguranje kredita,
– osiguranje jamstava,
– osiguranje raznih financijskih gubitaka,
– osiguranje troškova pravne zaštite,
– putno osiguranje.
II. Ovim rješenjem ukida se privremeno rješenje klasa: UP/I-453-02/07-30/12,
urbroj: 326-112-07-6 doneseno 22. ožujka 2007. godine.
XVII. Izrjeka ovog rješenja objavit će se u »Narodnim novinama«.

Klasa: UP/I-453-02/07-30/12
Urbroj: 326-112-07-9
Zagreb, 6. prosinca 2007.

Predsjednik Uprave
**Ante Samodol**, v. r.

Rješenje, NN 128/2007-3688
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje kojim se društvu Agram životnom osiguranju d.d. Zagreb, daje dozvola za sklapanje i ispunjavanje ugovora o osiguranju u skupini životnih osiguranja

### NN 128/2007 (14.12.2007.), Rješenje kojim se društvu Agram životnom osiguranju d.d. Zagreb, daje dozvola za sklapanje i ispunjavanje ugovora o osiguranju u skupini životnih osiguranja

# HRVATSKA AGENCIJA ZA NADZOR FINANCIJSKIH USLUGA

**3690**

Na temelju odredbi članka 15. stavak 1. točka 4. alineja 3. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
br. 140/05), odredbi članka 295. stavak 6. i članka 60. stavka 3. Zakona o
osiguranju (»Narodne novine« broj 151/05) i odredbi članka 217. stavka 3. Zakona
o općem upravnom postupku (»Narodne novine« broj 53/91 i 103/96 – Odluka USRH),
Uprava Hrvatske agencije za nadzor financijskih usluga, na zahtjev društva AGRAM
životno osiguranje d.d. Zagreb, Ulica grada Vukovara 282, na sjednici održanoj
6. prosinca 2007. godine donijela je

## RJEŠENJE

I. Društvo AGRAM životnom osiguranju d.d. Zagreb, Ulica grada Vukovara 282, MBS
080151945, daje se dozvola za sklapanje i ispunjavanje ugovora o osiguranju u
skupini životnih osiguranja.
II. Ovim rješenjem ukida se privremeno rješenje klasa: UP/I-453-02/07-30/20,
urbroj: 326-112-07-8, doneseno u toku postupka dana 18. travnja 2007. godine.
III. Izrjeka ovog rješenja objavit će se u »Narodnim novinama«.

Klasa: UP/I-453-02/07-30/20
Urbroj: 326-112-07-9
Zagreb, 6. prosinca 2007.

Predsjednik Uprave
**Ante Samodol**, v. r.

Rješenje, NN 128/2007-3690
## Odluka o povjeravanju mandata za sastavljanje Vlade Republike Hrvatske

### NN 129/2007 (17.12.2007.), Odluka o povjeravanju mandata za sastavljanje Vlade Republike Hrvatske

# PREDSJEDNIK REPUBLIKE HRVATSKE

**3696**

Na temelju odredbe članka 97. stavka 1. podstavka 3., a u svezi s odredbom
članka 109. Ustava Republike Hrvatske, donosim

## ODLUKU

### O POVJERAVANJU MANDATA ZA SASTAVLJANJE VLADE REPUBLIKE HRVATSKE

1. Na temelju raspodjele zastupničkih mjesta u Hrvatskom saboru i obavljenih
konzultacija, mandat za sastavljanje Vlade Repub­like Hrvatske povjeravam dr. sc.
Ivi Sanaderu.
2. Odmah po sastavljanju Vlade, a najkasnije u roku od 30 dana od prihvaćanja
mandata, mandatar dr. sc. Ivo Sanader dužan je program Vlade i Vladu predstaviti
Hrvatskom saboru i zatražiti glasovanje o povjerenju.
3. Ova Odluka stupa na snagu danom donošenja.

Klasa: 013-03/07-03/01
Urbroj: 71-05-03/1-07-1
Zagreb, 15. prosinca 2007.

Predsjednik
Republike Hrvatske
**Stjepan Mesić**, v. r.

Odluka, NN 129/2007-3696
## Odluku o izmjeni Odluke o dopuštenoj visini tehnološkog manjka, kala, kvara, rasipa i loma za proizvode u industriji ulja

### NN 129/2007 (17.12.2007.), Odluku o izmjeni Odluke o dopuštenoj visini tehnološkog manjka, kala, kvara, rasipa i loma za proizvode u industriji ulja

# HRVATSKA GOSPODARSKA KOMORA

**3704**

Na temelju Zakona o porezu na dodanu vrijednost (»Narod­ne novine« br. 47/95,
106/96, 164/98, 105/99, 54/00, 73/00, 48/04, 82/04, 90/05 i 76/07), članka 25.,
stavka 3. Pravilnika o porezu na dodanu vrijednost (»Narodne novine« br. 60/96,
113/97, 7/99,112/99, 119/99, 44/00, 63/00, 80/00, 109/00, 54/01, 58/03, 198/03,
55/04, 77/04, 153/05 i 79/07), članka 26. Statuta Hrvatske gospodarske komore
(»Narodne novine« br. 11/94 – pročišćeni tekst, 108/95, 19/96, 64/01), Upravni
odbor Hrvatske gospodarske komore na 9. sjednici 13. prosinca 2007., donosi

## ODLUKU

### O IZMJENI ODLUKE O DOPUŠTENOJ VISINI TEHNOLOŠKOG MANJKA, KALA, KVARA, RASIPA I LOMA ZA PROIZVODE U INDUSTRIJI ULJA

Članak 1.

U Odluci o dopuštenoj visini tehnološkog manjka, kala, kvara, rasipa i loma za
proizvode u industriji ulja (»Narodne novine«, broj 21/2000) u članku 3. u
pregledu proizvoda pod točkom III. ČVRSTE BILJNE MASNOĆE, točke 1., 2., 3., 4.,
6., 7. i 8. mijenjaju se i glase:
Dopušteni normativ gubitaka utvrđuje se na temelju iskustva struke do iznosa od:

|  |  |
| --- | --- |
| NAZIV PROIZVODA/TEHNOLOŠKI PROCES | STOPA (%) |
| **III. ČVRSTE BILJNE MASNOĆE** |  |
| 1. HIDROGENIRANJE ULJA |  |
| 1.1. Hidrogeniranje sirovine | 3,0 |
| 1.2. Rafiniranje sirovine | 3,0 |
| 2. PROIZVODNJA MARGARINA |  |
| proces proizvodnje i pakiranje | 5,0 |
| ambalaža proizvoda (kontaktna) | 5,0 |
| transportna ambalaža | 3,0 |
| 3. PROIZVODNJA MASTI |  |
| proces proizvodnje i pakiranja | 5,0 |
| ambalaža proizvoda (kontaktna) | 5,0 |
| transportna ambalaža | 2,0 |
| 4. PROIZVODNJA BILJNOG MRSA |  |
| proces proizvodnje i pakiranja | 5,0 |
| ambalaža proizvoda (kontaktna) | 5,0 |
| transportna ambalaža | 2,0 |
| 6. PROIZVODNJA MAJONEZE |  |
| proces proizvodnje i pakiranje | 5,0 |
| ambalaža proizvoda (kontaktna) | 5,0 |
| transportna ambalaža | 3,0 |
| 7. PROIZVODNJA UMAKA |  |
| proces proizvodnje i pakiranje | 5,0 |
| ambalaža proizvoda (kontaktna) | 5,0 |
| transportna ambalaža | 3,0 |
| 8. PROIZVODNJA SALATA |  |
| Sirovine | 15,0 |
| ambalaža proizvoda (kontaktna) | 5,0 |
| transportna ambalaža | 3,0 |

Članak 2.

Ova Odluka objavit će se u »Narodnim novinama« a stupa na snagu 1. siječnja
2008. godine.

Klasa: 023-02/07-02/10
Urbroj: 311-01/01-07-02
Zagreb, 13. prosinca 2007.

Predsjednik
**Nadan Vidošević**, v. r.

Odluka, NN 129/2007-3704
## Pravilnik o izmjeni Pravilnika o uvjetima i načinu stavljanja u promet riba i drugih morskih organizama

### NN 133/2007 (27.12.2007.), Pravilnik o izmjeni Pravilnika o uvjetima i načinu stavljanja u promet riba i drugih morskih organizama

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3804**

Na temelju članka 6a. stavka 2.. Zakona o morskom ribarstvu (»Narodne novine«,
br. 74/94, 57/96, 46/97 – pročišćeni tekst i 48/05) ministar poljoprivrede,
šumarstva i vodnoga gospodarstva donosi

## PRAVILNIK

### O IZMJENI PRAVILNIKA O UVJETIMA I NAČINU STAVLJANJA U PROMET RIBA I DRUGIH MORSKIH ORGANIZAMA

Članak 1.

U Pravilniku o uvjetima i načinu stavljanja u promet riba i drugih morskih
organizama (»Narodne novine«, broj 136/06) u članku 12. riječi » 1. siječnja
2008. godine« mijenjaju se i glase: »31. svibnja 2008. godine«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/07-01/127
Urbroj: 525-1-07-1
Zagreb, 13. prosinca 2007.

Ministar
**Petar Čobanković**, v. r.

Pravilnik, NN 133/2007-3804
## Rješenje Ustavnog suda Republike Hrvatske broj:U-III-2896/2006 od 29. studenoga 2007.

### NN 133/2007 (27.12.2007.), Rješenje Ustavnog suda Republike Hrvatske broj:U-III-2896/2006 od 29. studenoga 2007.

# USTAVNI SUD REPUBLIKE HRVATSKE

**3834**

Ustavni sud Republike Hrvatske, u Vijeću za rješavanje postupovnih pretpostavki
za odlučivanje o ustavnim tužbama, u sastavu sudac Ivan Matija, predsjednik
Vijeća, te suci Marijan Hranjski i Nevenka Šernhorst, članovi Vijeća, u postupku
koji je ustavnom tužbom pokrenuo Z. G. iz S., na sjednici održanoj 29. studenoga
2007. godine, jednoglasno je donio

## RJEŠENJE

I. Ustavna tužba se odbacuje.
II. Ovo rješenje objavit će se u »Narodnim novinama«.

```
Obrazloženje
```

1. Podnositelj Z. G. iz S. podnio je 6. rujna 2006. godine Ustavnom sudu ustavnu
tužbu, koju naziva i »tužbom za ocjenu ustavnosti i zakonitosti« protiv presude
Vrhovnog suda Republike Hrvatske broj: Revr-467/03-2 od 7. siječnja 2004.
godine.

*Ne postoje pretpostavke za odlučivanje o biti stvari.*
2. Odredbom članka 32. Ustavnog zakona o Ustavnom sudu Republike Hrvatske
(»Narodne novine«, broj 99/99., 29/02. i 49/02. – pročišćeni tekst) propisano
je:
*Ustavni sud će rješenjem odbaciti (...) ustavnu tužbu, ako nije nadležan za
odlučivanje, (...) i u drugim slučajevima kad ne postoje pretpostavke za
odlučivanje o biti stvari.*
3. Ustavni sud utvrđuje da je podnositelj 22. travnja 2004. godine podnio
ustavnu tužbu protiv presude Vrhovnog suda Republike Hrvatske broj: Revr-467/03-2
od 7. siječnja 2004. godine, a koju presudu osporava i u konkretnom predmetu. Ne
našavši povrede ustavnih prava koja su istaknuta u ustavnoj tužbi, Ustavni sud
je odlukom broj: U-III-1484/2004 od 24. studenoga 2004. godine, odbio
podnositeljevu ustavnu tužbu.
4. Člankom 34. Ustavnog zakona propisano je da ako Ustavnim zakonom nije
propisano drukčije Ustavni sud u postupku podredno smisleno primjenjuje odredbe
odgovarajućih postupovnih zakona Republike Hrvatske. U konkretnom slučaju
primjenjuje se članak 288. stavak 2. Zakona o parničnom postupku (»Narodne
novine«, broj 53/91., 91/92., 111/99., 88/01. i 117/03.) kojim je propisano da
predsjednik vijeća (sud) donosi rješenje o odbacivanju tužbe, ako utvrdi da je
stvar pravomoćno presuđena.
S obzirom da je Ustavni sud već donio odluku povodom ustavne tužbe podnositelja
podnijete protiv iste presude Vrhovnog suda Republike Hrvatske koja se osporava
u ovom predmetu, u konkretnom ustavnosudskom postupku je ocijenjeno da ne
postoje pretpostavke za odlučivanje o biti stvari.
5. Slijedom navedenog, na temelju odredbe članka 32. Ustavnog zakona, riješeno
je kao u izreci.
6. Odluka o objavi rješenja (točka II. izreke) temelji se na odredbi članka 29.
Ustavnog zakona.

Broj: U-III-2896/2006
Zagreb, 29. studenoga 2007.

USTAVNI SUD REPUBLIKE HRVATSKE
Predsjednik Vijeća
**mr. sc. Ivan Matija**, v. r.

Rješenje, NN 133/2007-3834
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje kojim se odbija zahtjev Željka Pinjuha iz Mostara, Republika Bosna i Hercegovina, za izdavanje ovlaštenja za obavljanje poslova zastupanja u osiguranju

### NN 7/2008 (14.1.2008.), Rješenje kojim se odbija zahtjev Željka Pinjuha iz Mostara, Republika Bosna i Hercegovina, za izdavanje ovlaštenja za obavljanje poslova zastupanja u osiguranju

# HRVATSKA AGENCIJA ZA NADZOR FINANCIJSKIH USLUGA

**165**

Na temelju odredbi članka 15. stavka 1. točke 4. alineje 3. i članka 8. stavka
1. Zakona o Hrvatskoj agenciji za nadzor financijskih usluga (»Narodne novine«
broj 140/05) i članka 12. stavak 1. Pravilnika o uvjetima za stjecanje i
provjeru stručnih znanja potrebnih za dobivanje ovlaštenja za obavljanje poslova
zastupanja, odnosno posredovanja u osiguranju (»Narodne novine« br. 45/06 i
76/06), a u vezi s člankom 248. stavak 2. Zakona o osiguranju (»Narodne novine«
broj 151/05), Uprava Hrvatske agencije za nadzor financijskih usluga, odlučujući
o zahtjevu Željka Pinjuha iz Mostara, Nikole Šubića Zrinskog 6, Republika Bosna
i Hercegovina, za izdavanje ovlaštenja za obavljanje poslova zastupanja u
osiguranju, na sjednici održanoj 4. siječnja 2008. godine donijela je

## RJEŠENJE

I. Odbija se zahtjev Željka Pinjuha iz Mostara, Nikole Šubića Zrinskog 6,
Republika Bosna i Hercegovina, za izdavanje ovlaštenja za obavljanje poslova
zastupanja u osiguranju.
II. Izreka ovog rješenja objavit će se u »Narodnim novinama«.

Klasa: UP/I-133-02/07-06/15
Urbroj: 326-112-08-2
Zagreb, 4. siječnja 2008.

Zamjenik predsjednika Uprave
**Ivo Šulenta**, v. r.

Rješenje, NN 7/2008-165
## Odluka o izmjeni Odluke o općinskim porezima Općine Kistanje

### NN 9/2008 (18.1.2008.), Odluka o izmjeni Odluke o općinskim porezima Općine Kistanje

# OPĆINA KISTANJE

**206**

Na temelju članka 30. Zakona o financiranju jedinica lokalne i područne
(regionalne) samouprave (»Narodne novine«, broj 117/93, 69/97, 33/00, 73/00,
127/00, 59/01, 107/01, 117/01, 150/02, 147/03, 132/06 i 26/07. – Odluka USRH) i
članka 27. Statuta Općine Kistanje (»Službeni vjesnik Šibensko-kninske
županije«, broj 12/01, 5/02, 4/03, 9/05 i 3/06.), Općinsko vijeće Općine
Kistanje, na 8. sjednici, od 21. prosinca 2007. godine, donosi

## ODLUKU

### O IZMJENI ODLUKE O OPĆINSKIM POREZIMA

Članak 1.

U Odluci o općinskim porezima i prirezu porezu na dohodak Općine Kistanje
(»Narodne novine«, broj 106/05) članak 2. st. 1. t. 6. 7. i 8., brišu se.

Članak 2.

Dosadašnji članci 30. – 36. postaju članci 21. – 27.

Članak 3.

Ova Odluka stupa na snagu osmog dana od dana objave u »Narodnim novinama«, a
objavit će se i u »Službenom vjesniku Šibensko-kninske županije«.

Klasa: 410-01/07-01/6
Urbroj: 2182/16-01-07-1
Kistanje, 21. prosinca 2007.

Predsjednik
**Želimir Šeša**, v. r.

Odluka, NN 9/2008-206
## Rješenje o razrješenju državne tajnice Ministarstva vanjskih poslova i europskih integracija

### NN 10/2008 (23.1.2008.), Rješenje o razrješenju državne tajnice Ministarstva vanjskih poslova i europskih integracija

# VLADA REPUBLIKE HRVATSKE

**214**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 40. stavka
1. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst, 199/2003 i 79/2007), Vlada
Republike Hrvat­ske je na sjednici održanoj 17. siječnja 2008. godine donijela

## RJEŠENJE

### O RAZRJEŠENJU DRŽAVNE TAJNICE MINISTARSTVA VANJSKIH POSLOVA I EUROPSKIH INTEGRACIJA

Razrješuje se mr. sc. MARIJA PEJČINOVIĆ BURIĆ dužnosti državne tajnice
Ministarstva vanjskih poslova i europskih integracija, s danom 10. siječnja
2008., na osobni zahtjev.

Klasa: 080-02/08-02/21
Urbroj: 50304/2-08-01
Zagreb, 17. siječnja 2008.

Predsjednik
**dr. sc. Ivo Sanader**, v. r.

Rješenje, NN 10/2008-214
## Rješenje o imenovanju državne tajnice Ministarstva vanjskih poslova i europskih integracija

### NN 10/2008 (23.1.2008.), Rješenje o imenovanju državne tajnice Ministarstva vanjskih poslova i europskih integracija

# VLADA REPUBLIKE HRVATSKE

**215**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 40. stavka
1. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst, 199/2003 i 79/2007), Vlada
Republike Hrvat­ske je na sjednici održanoj 17. siječnja 2008. godine donijela

## RJEŠENJE

### O IMENOVANJU DRŽAVNE TAJNICE MINISTARSTVA VANJSKIH POSLOVA I EUROPSKIH INTEGRACIJA

Imenuje se BIANCA MATKOVIĆ državnom tajnicom Ministarstva vanjskih poslova i
europskih integracija za politička pitanja.

Klasa: 080-02/08-01/21
Urbroj: 50304/2-08-01
Zagreb, 17. siječnja 2008.

Predsjednik
**dr. sc. Ivo Sanader**, v. r.

Rješenje, NN 10/2008-215
## Rješenje o razrješenju državnog tajnika Ministarstva financija

### NN 10/2008 (23.1.2008.), Rješenje o razrješenju državnog tajnika Ministarstva financija

# VLADA REPUBLIKE HRVATSKE

**221**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 40. stavka
1. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst, 199/2003 i 79/2007), Vlada
Republike Hrvat­ske je na sjednici održanoj 17. siječnja 2008. godine donijela

## RJEŠENJE

### O RAZRJEŠENJU DRŽAVNOG TAJNIKA MINISTARSTVA FINANCIJA

Razrješuje se mr. sc. ANTE ŽIGMAN dužnosti državnog tajnika Ministarstva
financija, na osobni zahtjev.

Klasa: 080-02/08-02/24
Urbroj: 50304/2-08-01
Zagreb, 17. siječnja 2008.

Predsjednik
**dr. sc. Ivo Sanader**, v. r.

Rješenje, NN 10/2008-221
## Rješenje o imenovanju državnog tajnika Ministarstva financija

### NN 10/2008 (23.1.2008.), Rješenje o imenovanju državnog tajnika Ministarstva financija

# VLADA REPUBLIKE HRVATSKE

**222**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 40. stavka
1. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst, 199/2003 i 79/2007), Vlada
Republike Hrvat­ske je na sjednici održanoj 17. siječnja 2008. godine donijela

## RJEŠENJE

### O IMENOVANJU DRŽAVNOG TAJNIKA MINISTARSTVA FINANCIJA

Imenuje se mr. sc. IVICA MLADINEO, ravnatelj Porezne uprave, državnim tajnikom
Ministarstva financija.

Klasa: 080-02/08-01/25
Urbroj: 50304/2-08-01
Zagreb, 17. siječnja 2008.

Predsjednik
**dr. sc. Ivo Sanader**, v. r.

Rješenje, NN 10/2008-222